
IZJAVA ČLANOVA RADNE GRUPE ZA IZRADU METODOLOGIJE ZA PLANIRANJE LOKALNOG RAZVOJA U BOSNI I HERCEGOVINI
Ovom Izjavom članovi Radne grupe za izradu metodologije za planiranje lokalnog razvoja prepoznaju značaj i izražavaju svoju potporu metodologiji za integrirano planiranje lokalnog razvoja u BiH.

Imajući u vidu da je Radna grupa, kao međuinstitucijsko i međuorganizacijsko tijelo u okviru Projekta integriranog lokalnog razvoja, vodila proces izrade jedinstvenog pristupa planiranju lokalnog razvoja u BiH;

budući da su aktivnosti Radne grupe za izradu metodologije za planiranje lokalnog razvoja bile zasnovane na koncenzusu i dogovoru, te da su rezultirale izradom Metodologije za integrirano planiranje lokalnog razvoja za BiH;

budući da Metodologija za integrirano planiranje lokalnog razvoja odražava usuglašena vodeća načela planiranja lokalnog razvoja te pruža praktičan vodič za sistematizirane i učinkovite lokalne razvojne procese,
Radna grupa, vođena uvjerenjem da će Metodologija za integrirano planiranje lokalnog razvoja pomoći jedinicama lokalne samouprave u BiH na njihovu putu ka Evropskim integracijama, preuzima obvezu da promovira praktičnu primjenu Metodologije za integrirano planiranje lokalnog razvoja u BiH.

Članovi Radne grupe ispred sljedećih institucija i organizacija:

ALDI (Agencija za lokalne razvojne inicijative)

Direkcija za ekonomsko planiranje BiH
Federalno ministarstvo pravde
Federalni zavod za programiranje razvoja
Ministarstvo finansija RS
Ministarstvo za ljudska prava i izbjeglice BiH
Ministarstvo uprave i lokalne samouprave RS
Mreža regionalnih razvojnih agencija 

Organizacija za sigurnost i saradnju u Evropi (OSCE)

Privredna komora Republike Srpske

Projekat dobre uprave u oblasti voda i okoliša (GOV-WADE)

Projekat razvoja općina u BiH (MDP)

Projekat upravne odgovornosti (GAP)

Razvojni program Ujedinjenih naroda (UNDP)

Savez općina i gradova FBiH
Savez opština i gradova RS 
Švicarska agencija za razvoj i saradnju (SDC)

Sarajevo, 14.07.2009. godine 
	Ovaj je tekst prvi, koncepcijski dio Metodologije za integrirano planiranje lokalnog razvoja u Bosni i Hercegovini, pripremljene u sklopu Projekta integriranog lokalnog razvoja. Projekat predstavlja zajedničku inicijativu Razvojnog programa Ujedinjenih naroda i Švicarske agencije za razvoj i saradnju, a provodi se u saradnji s Ministarstvom za ljudska prava i izbjeglice BiH, Federalnim ministarstvom pravde, Ministarstvom uprave i lokalne samouprave RS i savezima općina/opština i gradova u oba entiteta. 
U ovom dijelu su predstavljena načela na kojima se metodologija zasniva i obrazložene najvažnije koncepcije koje su ugrađene u razine planiranja i dijelove planova. Po svojoj naravi, ovaj se koncepcijski dio metodologije smatra standardnim pristupom planiranju lokalnog razvoja u BiH, a svrha mu je da sistematizira i operacionalizira planiranje lokalnog razvoja u BiH. 

Metodologiju za integrirano planiranje lokalnog razvoja pripremila je razvojna agencija Eda, na osnovu preporuka i zaključaka Radne grupe za izradu metodologije uspostavljene u okviru ILDP-a.


Načelo ravnopravnosti spolova ugrađeno je u Metodologiju za integrirano planiranje lokalnog razvoja u BiH kao jedno od osnovnih načela. S tim u vezi, izrazi koji se u ovoj metodologiji koriste za osobe u muškom rodu (npr. „građani“, „načelnik“, „vijećnik“ i sl.) neutralni su i odnose se kako na muškarce tako i na žene.

Skraćenice
ALDI

Agencija za lokalne razvojne inicijative
BiH

Bosna i Hercegovina
DR

Društveni razvoj
EU

Еvropska unija 

FBiH 

Federacija Bosne i Hercegovine 
GAP

Projekat upravne odgovornosti
GO-WADE
Projekat dobre uprave u oblasti voda i zaštite okoliša 
ILDP

Projekat integriranog lokalnog razvoja
LER

Lokalni ekonomski razvoj
MiPRO 

Metodologija za integrirano planiranje razvoja općina
MDP

Projekat razvoja općina
SDC

Švicarska agencija za razvoj i saradnju
SMART

Specifično, mjerljivo, adekvatno, realistično i vremenski određeno 

SWOT

Analiza unutarnjih snaga i slabosti i spoljnih prilika i prijetnji 

OSCE 

Organizacija za sigurnost i saradnju u Evropi 
RS

Republika Srpska
UNDP 

Razvojni program Ujedinjenih naroda
Svrha i namjena Metodologije za integrirano planiranje lokalnog razvoja 
Metodologija za integrirano planiranje razvoja općina – MiPRO
 - treba doprinijeti da se ujednači i olakša praksa planiranja i ostvarivanja lokalnog razvoja u Bosni i Hercegovini. U potpunosti je usklađena s postojećim zakonskim okvirom kojim je definirano planiranje razvoja na lokalnoj razini, gdje je općinska administracija nositelj procesa izrade i provedbe strategije razvoja. 
MiPRO je jedan od najvažnijih instrumenata za proaktivno i odgovorno upravljanje lokalnim razvojem. Lokalni je razvoj jedna od najvažnijih zadaća lokalne samouprave u BiH i vjerojatno najveći izazov s kojim se ona suočava danas. Proaktivno upravljanje razvojem podrazumijeva stvaralačko oblikovanje budućnosti i strpljivo i sistematično nastojanje da se takva budućnost dostigne. Odgovorno upravljanje podrazumijeva prvenstveno odgovornost spram građana, uključujući i buduće generacije.
MiPRO je namijenjena prvenstveno praktičarima, koji imaju važnu ulogu u procesu planiranja i ostvarivanja lokalnog razvoja - od načelnika općina i gradonačelnika, koji iniciraju proces i donose ključne odluke, do vijećnika u općinskim vijećima, koji usvajaju strategije i planove i izvještaje o njihovoj realizaciji; od općinskih stručnih suradnika, koji izraravno rade na izradi i realizaciji razvojnih planova, preko spoljnjih stručnjaka, koji pomažu u formuliranju lokalnih razvojnih planova, do brojnih lokalnih sudionika iz javnog, privatnog i nevladina sektora.
Ova, naglašeno praktična namjena Metodologije za integrirano planiranje lokalnog razvoja uvjetovala je i koncepciju. MiPRO osigurava postizanje uspješne ravnoteže između kvalitete lokalnih razvojnih planova, do čega je osobito stalo stručnjacima, i njihove prihvatljivosti i izvodljivosti, što je naročito važno lokalnim službenicima. Ta se ravnoteža ostvaruje skladnim kombiniranjem dva uobičajena pristupa planiranju razvoja, ekspertnog i participativnog, koristeći prednosti svakog od njih i neutralizirajući njihove slabosti.

Glavna preporuka za sve skupine korisnika kojima je metodologija namijenjena mogla bi se dati u obliku 3P: prihvati, primijeni, prilagodi. 

· Prihvatanje se odnosi na prvu fazu (učenje i uvježbavanje) i podrazumijeva što je moguće vjernije držanje zahtjeva i preporuka metodologije. 

· Primjena se odnosi na drugu fazu, kada se metodologija koristi za izradu strategije i planova razvoja u konkretnoj situaciji, a podrazumijeva odgovarajuću primjenu metodologije, u skladu sa mogućnostima i ograničenjima koja donosi ta konkretna situacija. Znači da se primjenjuje sve ono što se može primijeniti, za što postoje uvjeti i pretpostavke, a samo za ono za što takvi uvjeti ne postoje traži se alternativa.

· Prilagođavanje je neka vrsta naprednog korištenja i usavršavanja metodologije, s kreativnim inovacijama, a preporučuje se za treću fazu, kada se tijekom primjene metodologije u više konkretnih situacija postaje svjesno njezinih ograničenja i mogućnosti za poboljšanja.

Slična je preporuka i za sve skupine općina: u fazi ovladavanja metodologija je ista za sve. Nakon ovladavanja, svaka će općina moći uočiti nedostatke i izvršiti prijeko potrebna metodološka prilagođavanja.
Vodeća načela planiranja lokalnog razvoja u BiH
Vodeća načela na kojima se zasniva planiranje lokalnog razvoja jesu održivost i socijalna uključenost.
Načelo održivosti zasniva se na ideji da prirodni i ljudski sustavi moraju biti regenerativni (obnovljivi) i uravnoteženi da bi trajali. Načelo održivosti podrazumijeva integriranost najvažnijih ekonomskih, društvenih i okolišnih aspekata:

· ekonomske zahtjeve za dinamičnom i okolišno učinkovitom i održivom ekonomijom, koja osigurava prosperitet i pruže prilike za sve, u kojoj socijalne troškove i troškove zaštite okoliša snose oni koji ih prouzrokuju; 
· društvene zahtjeve za osiguranje boljih socijalnih uvjeta, ekonomskih, socijalnih i kulturnih prava za sve slojeve i skupine, uključujući načelo ravnopravnosti spolova;
· okolišne zahtjeve da se životno važni prirodni resursi koriste tako da zadovoljavanje sadašnjih potreba ne ugrožava mogućnost budućih generacija da zadovolje svoje potrebe.
Poštujući načelo socijalne uključenosti u prvi plan se stavlja zahtjev za društvenom integracijom i usklađenošću, podrazumijevaći takvo planiranje koje pokazuje posebnu osjetljivost za potrebe i interese socijalno ranjivih/marginaliziranih skupina. Ostvarivanjem ovoga načela doprinosi se  ujednačavanju šansi u razvoju i povećanju društvene pravičnosti.
Sljedeća slika pokazuje kako MiPRO osigurava da održivost i socijalna uključenost budu vodeća načela planiranja lokalnog razvoja u BiH:
[image: image2.png]'dgovorno upravljanje okolisem i prirodnim
resursima:

Puna svijest o ograni¢enostiprirodnih resursa i
ugroZenostiokoli3a - unapredenje okolida i
osiguranje da su Zivotno vaZni prirodni resursi
sigurnii saduvaniza buduée generacije.

vodeca nacela

Dostizanje odrzive ekonomije: lokalno

Izgradnja snaZne, dinami¢ne i odrZive ekonomije
koja osigurava prosperiteti prilike za sve, u kojoj
okoli¥nei drudtvene troskove snose oni koji ih i
prouzrokuju (oni koji zagaduju i pladaju za to), i
gdje je stimulirano efikasno kori¢enje resursa.

planiranja

Izgradnja zdrave i pravedne zajednice:

Zadovoljavanje raznovrsnih potreba svih
gradana, promoviranje osobne sigurnosti,
socijalne povezanosti i ukljuéenosti, te
omogucavanje jednakih 3ansi za sve.

Promoviranje dobrog upravljanja:

Stalno unapredivanje u¢inkovitih, participativnih
sistema upravljanja - angaZiranje gradanske
kreativnostii energije.

y





Uz održivost i socijalnu uključenost kao vodeća načela, planiranje lokalnog razvoja u BiH odlikuju i sljedeće tri ključne karakteristike: integrirani pristup, participacija i standardizacija.

Integrirarni pristup znači da MiPRO naglašava tri dimenzije integracije, važne za planiranje lokalnog razvoja:

· integraciju sektora (intersektorski umjesto sektorskog pristupa) polazeći od osnovne pretpostavke da je međuovisnost prirodnih, društvenih i ekonomskih sustava takva i tolika da zahtijeva integriran pristup;
integraciju horizonata planiranja (dugi, srednji i kratki rok);

· uklapanje podsustava lokalnog razvoja u hijerarhijski više sustave, uključujući sustav potpore EU, koji će biti sve važniji izvor finansijske i stručne pomoći općinama.    

Koncept integriranog lokalnog razvoja podrazumijeva da svaka razina i svaki sektor zadrže svoje osnovne fokuse, a da u interakciji ostvare zajedničke, sinergetske učinke u obliku održivog i pravičnog razvoja i bitno unaprijeđene kvalitete života, kako je to prikazano na sljedećoj slici.

Participacija u okviru planiranja integriranog lokalnog razvoja, uz predano angažiranje javnog sektora, podrazumijeva aktivnu uključenost građana, civilnog društva, privatnog sektora i socijalno isključenih i marginaliziranih skupina u svim fazama procesa upravljanja lokalnim razvojem, kako u planiranju tako i u realizaciji planova.

Standardizacija podrazumijeva da se sve jedinice lokalne samouprave u BiH drže istih načela te koriste koncepte i minimalne sadržaje koji su opisani u ovom, koncepcijskom dijelu standardizirane metodologije za planiranje lokalnog razvoja.  
Objašnjenje metodološkog okvira
Na sljedećoj slici prikazane su razine planiranja i planovi obuhvaćeni Metodologijom za integrirano planiranje lokalnog razvoja u BiH. 
 SHAPE  \* MERGEFORMAT 



Prema standardiziranoj metodologiji planiranja, strategija lokalnog razvoja sadrži stratešku, taktičku i operativnu razinu planiranja, čime se usklađuju dugi, srednji i kratki rok. Takva je strategija jedinstven planski dokument, a ne mehanički skup planova. Za općinsko vođstvo strategija je glavni instrument za upravljanje razvojem, koji mu pomaže da uravnoteži međusobno konfliktne zahtjeve za postizanjem rezultata i u kratkom i u dugom roku.
Prva razina planiranja je strateška platforma s vizijom i ciljevima dugoročnog razvoja zajednice. Strateška platforma obuhvaća vremensko razdoblje od deset godina.
Druga je razina razrada strateške platforme kroz odgovarajuće planove ekonomskog i društvenog razvoja i unapređivanje okoliša, s visokim stupnjem njihove međusobne usklađenosti. Vremenski je okvir sektorskih planova pet godina.
Treća je razina operacionalizacija strateške platforme i sektorskih planova - putem razrade odgovarajućih modaliteta financiranja i provedbe, uključujući i pravodobnu pripremu organizacijskih i ljudskih kapaciteta. Plan provedbe je osnova za izradu programa javnih investicija. Finansijski je plan standardni element u okviru lokalne strategije razvoja, i izravno je povezan s postojećim trogodišnjim općinskim budžetskim ciklusom u BiH. 

Osim organske unutrašnje međuovisnosti, gdje druga razina proizlazi iz prve, a treća iz druge (i prve), integrirano i participativno planiranje lokalnog razvoja odlikuje i puna usklađenost s prostornim planiranjem, s jedne strane, i vertikalna usklađenost s hijerarhijski nadređenim strategijama i planovima, sa druge strane.

U daljnjem tijeku za prikaz metodološkog okvira, i u koncepcijskom i u praktičnom dijelu, koristi se sljedeća slika kako bi se vizualno olakšalo postupno i cjelovito razumijevanje.





Slijede potanka objašnjenja pojedinačnih aspekata metodologije i koncepcija koje su ugrađene u svaki od njezinih dijelova.
Pripremni dio


Pripremni je dio prva faza u planiranju integriranog lokalnog razvoja. Cilj u ovoj fazi je mobiliziranje lokalnih aktera i pokretanje procesa planiranja.

Iako motiviranje i mobiliziranje lokalnih aktera traje praktično tijekom cijelog ciklusa planiranja, kritična karika je prva, pripremna faza. Ona obuhvaća sljedeće glavne korake:
· iniciranje procesa planiranja

· ekipiranje i pripremanje tima (timova)

· mapiranje zainteresiranih sudionika
· stvaranje inicijalnog partnerstva i pokretanje procesa.

Osnovna koncepcija podrazumijeva lokalno razvojno partnerstvo, koje se zasniva na sljedećim vodećim idejama:

· participativno dijagnosticiranje, planiranje, monitoring, evaluacija i upoređivanje s najboljima (benchmarking);

· učinkovita participacija: svi zainteresirani akteri mogu sudjelovati i dati svoj doprinos - u skladu sa svojim kompetencijama i interesima; posebna pažnja se posvećuje uključivanju skupina kojima obično prijeti opasnost da budu isključene iz društvenih i ekonomskih tokova lokalne i šire zajednice, kao i osiguranju ravnomjerne spolne zastupljenosti u svim fazama procesa planiranja (minimalno 30 % prisutnosti drugog spola);

· transparentnost: svim je zainteresiranim akterima omogućeno da budu informirani i o tome što se dešava u sektorima ili o događajima u kojima sami ne sudjeluju;

· ritam komunikacija: priča o planiranju razvoja i njegovim ključnim elementima postepeno se širi i uklapa sa drugim značajnim lokalnim aktivnostima i događajima koristeći raspoložive lokalne medije i druge kanale komuniciranja, uključujući internet, ali i tradicionalne događaje i mjesta okupljanja specifična za određenu sredinu;

· planiranje kao učenje: aktivno sudjelovanje i interakcija prilika su za učenje svih zainteresiranih sudionika.

Strateška platforma

Strateška platforma je prvi, noseći dio strategije lokalnog razvoja, kojim se usmjerava i olakšava dugoročni razvoj cijele lokalne zajednice. Stoga treba biti usuglašena između zainteresiranih i kompetentnih sudionika iz javnog, privatnog i civilnog sektora i usvojena u općinskom vijeću.
Strateška platforma služi kao instrument s višestrukom svrhom:

· za koordinaciju općinskih sektorskih politika i prioriteta (horizontalna koordinacija);

· za usklađivanje općinskih politika i prioriteta sa politikama i prioritetima na višim državnim razinama (vertikalna koordinacija);

· za učinkovito korištenje sredstava iz pretpristupne pomoći EU i donatorskih sredstava.

Obuhvaća dugo vremensko razdoblje, obično deset godina. Poželjno je da rok integrirane lokalne strategije razvoja bude usuglašen s vremenskim rokom entitetske i državne strategije razvoja, te vremenskim okvirom planiranja u Evropskoj uniji. Ovakav vremenski rok pogodan je za izvođenje strukturnih promjena u gospodarstvu i društvu u dijelu koji se odnosi na lokalnu razinu, koja ponajviše trpi posljedice nedostatka i/ili neusuglašenosti praktičnih politika potpore strukturnim reformama na višim razinama društvene i državne organizacije. Time je još više izražena potreba i obveza usuglašavanja ključnih elemenata integrirane lokalne strategije s razvojnim strategijama hijerarhijski viših razina.

Strateška platforma ima intersektorski karakter. Njezino ključno načelo, koje predstavlja integraciju najvažnijih ekonomskih, društvenih i okolišnih zahtjeva jest održivost
.

Integrirani, strateški dio dokumenta ima sljedeću minimalnu orijentacionu strukturu:

· izvod iz socio-ekonomske analize

· ključni unutarnji i spoljnji faktori
 

· strateško fokusiranje

· vizija dugoročnog razvoja
· strateški ciljevi razvoja
· veza sa planskim dokumentima viših razina.
Socio-ekonomska analiza obuhvaća sve važne aspekte života i razvoja lokalne zajednice. Polazi se od koncepcije da analiza nije sama sebi cilj, već sredstvo pomoću kojeg treba doći do pravih pitanja, na koja se strategija treba fokusirati i odgovoriti, i do dostatno čvrstih uporišta, na koja se mogu osloniti strateške poluge koje se oblikuju tijekom izrade strategije.  
Druga je polazna koncepcija ravnoteža dvije vrste podataka (kvantitativnih i kvalitativnih) i izvora (sekundarnih, koje čine odgovarajuće baze, dokumenti i izvori, i primarnih, koji dolaze iz iskustva lokalnih znalaca/djelatnika). Jedan je od bitnih preduvjeta da podaci budu razvrstani spram spola. 

Sljedeća važna koncepcija je sistematično stvaranje i ažuriranje gender senzitivnih baza podataka, prikupljenih tijekom socio-ekonomske analize, kako bi se osiguralo njihovo učinkovito korištenje za praćenje i ocjenjivanje napretka u ostvarivanju strategije i planova, s jedne strane, ali i pri ažuriranju strategije i planova kad za to dođe vrijeme. Dakle, podaci se ugrađuju u odgovarajuće baze podataka, koje se svake godine ažuriraju osiguravajući tako usporedivost i praćenje napredovanja.
Strateško fokusiranje i usmjeravanje na potencijale koji su razvojno najperspektivniji i probleme koji su najkritičniji jest metodološki koncept kojim se osigurava da se uvijek oskudni lokalni resursi iskoriste na najučinkovitiji način, bez nepotrebnog rasipanja.

Vizijom i strateškim ciljevima oblikuju se namjeravana konkurentska pozicija, u kojoj je ugrađeno načelo stvaranja i održavanja konkurentske prednosti, i zajednička perspektiva, u kojoj je ugrađeno načelo održivosti. 
Veza sa planskim dokumentima viših razina omogućava usklađenost fokusa, vizije i ciljeva dugoročnog razvoja lokalne zajednice sa strateškim usmjerenjima i prioritetima šire društvene zajednice. 
Sektorski razvojni planovi

Sektorski su razvojni planovi sastavni dio strategije integriranog lokalnog razvoja. Njihova je svrha sistematično i odgovorno unapređivanje najvažnijih područja lokalnog života: ekonomije, društvenih uvjeta i sadržaja i okoliša. U svakom od tih područja integriran je i segment odgovarajuće infrastrukture i javnih usluga.

Sektorskim planovima praktično se razrađuju i realiziraju usmjerenja definirana u viziji i strateškim ciljevima razvoja općine ili grada. Pri izradi toga dijela strategije posebno se vodi računa o:

· horizontalnoj usklađenosti - međusobnoj usklađenosti prioriteta u ekonomskom razvoju, društvenom razvoju, zaštiti okoliša i prostornom razvoju, i 
· vertikalnoj usklađenosti – usklađenosti lokalnih prioriteta razvoja i rješenja s prioritetima i mehanizmima potpore, definiranim u planovima: ekonomskog razvoja, društvenog razvoja i planovima zaštite okoliša, što su utvrđeni na hijerarhijski višim razinama u BiH, te s prioritetima potpore EU za BiH. 
Svrha

Plan lokalnog ekonomskog razvoja služi kao instrument za unapređivanje ekonomskog kapaciteta i konkurentnosti općine ili grada, odnosno za stvaranje i održavanje konkurentnih radnih mjesta u lokalnoj ekonomiji - kako bi se osiguralo ostvarivanje prava na rad i pristojnu zaradu. Kako s globalizacijom sve više raste značaj konkurentnosti lokacija za privlačenje stručnjaka i kompanija tako raste i važnost planiranja i korištenja ključnih poluga lokalnog ekonomskog razvoja. Osim ove, uopćeno definirane funkcije, planiranje lokalnog ekonomskog razvoja u BiH ima i specifičnu ulogu, karakterističnu za zemlje i ekonomije u transformaciji: njime  treba usmjeriti, olakšati i ubrzati prestrukturiranje lokalne ekonomije. U praksi se to svodi na organizirano olakšavanje i ubrzavanje rađanja i razvijanja novih sektora i grana, obično zasnovanih na lokalno raspoloživim resursima, s jedne strane, i na pokušaju zadržavanja što više radnih mjesta podupiranjem prestrukturiranja u tradicionalnim sektorima i granama.  

Plan društvenog razvoja služi kao instrument za izgradnju zdrave i pravedne lokalne zajednice, posvećene unapređivanju ostvarivanja ekonomskih, socijalnih i kulturnih prava građana, prvenstveno putem povećavanja dostupnosti i kvalitete odgovarajućih usluga. Plan društvenog razvoja istodobno je i instrument za unapređivanje društvenog
 i intelektualnog kapitala općine odnosno grada kao najvažnijih društvenih poluga lokalnog razvoja. Uspješno ostvarenje plana društvenog razvoja omogućava ujednačavanje šansi u razvoju i povećanje društvene uključenosti i integracije. U BiH, više nego u drugim tranzicijskim zemljama, zbog posljedica rata, planiranje društvenog razvoja podrazumijeva i naglašenu zadaću osiguranja socijalne uključenosti za brojne osjetljive / ranjive skupine, koje svoje osnovne potrebe ne mogu zadovoljiti vlastitim prihodima i u okviru standardnih programa javnih službi. 
Plan zaštite i unaprijeđenja okoliša služi kao instrument za odgovorno upravljanje prirodnim resursima i okolišem kako bi se na uravnotežen način zadovoljile potrebe sadašnje i budućih generacija u lokalnoj zajednici. U BiH rastuća važnost ovih planova ima dva osnovna izvora: (1) zaštita okoliša jasno je definirana kao lokalna nadležnost, i (2) cijenu borbe neke sredine za ekonomsko i socijalno preživljavanje koje je karakteristično za najsuroviju fazu tranzicije obično prvo plaćaju prirodni resursi i okoliš. 
Ključni koncepti

Ključni koncepti koji se koriste pri izradi sektorskih razvojnih planova prikazani su sljedećom slikom.
Pri izradi sektorskih razvojnih planova u okviru strategije integriranog lokalnog razvoja osobito je važno da se, osim korektne i konkretne razrade i primjene svakog od tih koncepata, vodi računa o njihovim međusobnim razlikama, ali i o njihovoj suštinskoj komplementarnosti.
Konceptom solidarnosti izražava se moralna dimenzija društvenog sistema, i to prevodeći opća stajališta humanosti, uzajamnosti, međusobnog pomaganja i razumijevanja u učinkovite socijalne politike i konkretne instrumente u lokalnoj zajednici. Društveni se razvoj treba temeljiti na društvenoj ravnoteži, ekonomskoj pravednosti, socijalnoj uključenosti i ravnopravnosti spolova - s ciljem da se smanji siromaštvo i učinci razvoja šire i ravnomjernije rasporede, te da zajednicu odlikuje unutarnja povezanost (socijalna kohezija) i međusobno potpomaganje, a razvoj bude održiv.
Koncept konkurentnosti, koji za općine i gradove postaje sve važniji, prenosi se iz domene upravljanja razvojem kompanija u domenu upravljanja teritorijalnim razvojem. Prema tom konceptu, općine, odnosno gradovi, međusobno se nadmeću kako da privuku perspektivne ljude i perspektivne kompanije u okruženju, koje sve više postaje globalno, koristeći i razvijajući pritom teritorijalne konkurentske prednosti
. Tako krajnji cilj teritorijalnog razvoja postaje stvaranje i održavanje jedinstvene (unikatne) prednosti, koju druge lokacije s kojima se vrši nadmetanje ne mogu ni lako ni brzo preslikati i primijeniti. Održiv rast i prosperitet jedne sredine, prema ovom konceptu, zasniva se ponajviše na stvaranju i održavanju te usavršavanju takve prednosti.
Koncept održivosti se definira kao razvoj koji zadovoljava današnje potrebe bez ugrožavanja mogućnosti budućih generacija da zadovolje svoje potrebe. Planom zaštite i unaprjeđenja okoliša osiguravaju se okolišni zahtjevi održivog razvoja, dok se socijalni zahtjevi ostvaruju planom društvenog razvoja, a ekonomski - planom ekonomskog razvoja.

Praksa upravljanja lokalnim razvojem u BiH pokazuje da je najteže usklađivati i postići i ekonomski prihvatljivu i okolišno opravdanu održivost. Time je veći izazov i veća potreba za planiranjem integriranog lokalnog razvoja.

Vidljivo je da su koncepti na kojima se zasniva planiranje ekonomskog i društvenog razvoja bitno različiti: solidarnost je zasnovana na potpori slabijima, dok je jačanje konkurentnosti zasnovano na potpori onima koji prednjače, jačima. Težnja za profitom i žestoko rivalstvo jesu pokretačka snaga ekonomskog razvoja, dok su gotovo suprotne vrijednosti - solidarnost i međusobno pomaganje - osnove socijalne zaštite. 

Potrebno je naglasiti da lokalni ekonomski razvoj i zaštita okoliša nerijetko imaju različite koncepcijske pozicije: iskorištavanje prirodnih resursa često je glavna poluga poduzetničkih poduhvata i ekonomskih aktivnosti u nekoj općini, dok je očuvanje tih istih resursa i njihovo obnavljanje istodobno prvi imperativ zaštite okoliša. 

Veoma je važno da se pri planiranju vodi računa o ovim koncepcijskim razlikama, ali tako da se ima u vidu njihova komplementarnost. Izgradnja konkurentne lokalne ekonomije (jačanjem konkurentnosti lokacije i poduzeća) u dugom roku podrazumijeva izgradnju čistog, sigurnog i privlačnog životnog okruženja, s jedne strane, ali i kvalitetne usluge, visok stupanj društvenoga kapitala i integriranosti zajednice, s druge strane.  

Vremenski i sadržajni obuhvat

Sektorski razvojni planovi obuhvaćaju srednjoročno razdoblje i postavljaju se u petogodišnji vremenski horizont. Taj vremenski rok poklapa se otprilike s vremenom kada treba uraditi kontrolnu evalvaciju ostvarivanja strateške platforme (dugoročne strategije integriranog razvoja).
Svaki od sektora praktično obuhvaća i usklađuje različite segmente. Tako plan lokalnog ekonomskog razvoja obuhvaća tri glavne ciljne skupine (lokalna mala i srednja poduzeća, nove poduzetnike i investitore), te fizičku, institucionalnu, upravnu i poslovnu infrastrukturu za njihov razvoj. S druge strane, uključuje različite sektore (od poljoprivrede, preko energetike, industrije, do usluga i turizma), ali se fokusira i na pojedine grane (podsektore) unutar sektora. 

Plan društvenog razvoja također obuhvaća vrlo različite ciljne skupine (od djece predškolskog uzrasta, preko učenika i studenata, nezaposlenih do manjinskih skupina, starih i iznemoglih, posebno vodeći računa o skupinama koje su isključene iz društvenih i ekonomskih zbivanja). S druge strane promatrano, plan društvenog razvoja uključuje opet različite sektore, od obrazovanja (predškolskog, osnovnog, srednjeg, sveučilišnog, do obrazovanja odraslih), zapošljavanja
, komunalnih usluga, preko kulture i športa, zdravstvene i socijalne zaštite do civilnog društva. Značajno je naglasiti da, bez obzira koje su ciljne skupine u pitanju i o kojem se sektoru radi, veoma je važno osigurati sudjelovanje predstavnika ciljnih skupina te istodobno voditi računa o ravnomjernom sudjelovanju oba spola (participacija minimalno 30% drugoga spola).
Plan zaštite i unapređenja okoliša obuhvaća istodobno i glavne elemente okoliša koje treba zaštititi (vodu, zrak, zemljište, druge prirodne resurse i ekosustave, prirodnu i povijesnu baštinu) i izvore zagađenja, najčešće proizvedene ljudskim djelovanjem. Također, u prvi se plan postavlja pitanje održivog upravljanja prirodnim resursima i energetske učinkovitosti. Osim toga, uključen je i cijeli niz kritičnih veza i utjecaja, od utjecaja lokalne ekonomije na okoliš do utjecaja okoliša na javno zdravlje. U lokalni plan nerijetko su uključene i stvari koje su izvan teritorija općine, jer  je dio uzročnika negativnih utjecaja na okoliš izvan područja konkretne općine. To je jedan od razloga zašto lokalne zajednice trebaju međusobno usklađivati planiranje i realizaciju tih planova. Drugi je razlog ekonomičnost: vrlo često se ekonomičnost intervencija u ovom sektoru može postići tek na regionalnoj razini.

Orijentaciona struktura

Svaki od sektorskih planova ima sljedeću orijentacionu strukturu:

· Sektorsko fokusiranje 

· Sektorski ciljevi razvoja
· Programi, projekti i mjere

· Veza s planskim dokumentima viših razina
· Inicijative međuopćinske saradnje
· Procjena očekivanih ishoda, s indikatorima

· Okvirna finansijska konstrukcija  
Sektorsko fokusiranje, slično strateškom, obično se izvodi metodom SWOT analize, sada za sektorski relevantne unutrašnje i spoljnje faktore.
Pri postavljanju sektorskih razvojnih ciljeva treba voditi računa da se radi o operativnim ciljevima (engl. objectives), za razliku od strateških (engl. goals). Zato se primjenjuje tzv. SMART
 pravilo, što znači da ciljevi trebaju biti konkretni, mjerljivi, adekvatni, realistični i vremenski određeni.
Programi su osnovni instrumenti realizacije strategije razvoja. Sadrže integrirane vremenski i sadržajno povezane aktivnosti, odnosno projekte i mjere, sklopljene u logične i tematske cjeline radi jasnijeg prikazivanja i jednostavnijeg upravljanja provedbom strategije. Programi mogu imati sektorski i intersektorski karakter, a pri njihovu definiranju  neophodno je voditi računa o potrebama i ravnomjernom uključivanju muškaraca i žena.
Projekti
, kao i mjere, predstavljaju podskup u okviru programa. Za razliku od mjera, programi su intervencije koje imaju precizno definiran rok provedbe. Pri izradi lokalnih razvojnih planova treba osigurati odgovarajuću zastupljenost dvije vrste projekata: projekata brzog djelovanja
, koji osiguravaju brze uspjehe (quick-wins) i katalitičkih projekata10, koji  imaju učinak poluge i multiplikacije efekata.

Veza s planskim dokumentima viših razina navodi se eksplicitno za svaki dio gdje je takva veza ostvarena (fokusi, ciljevi, programi s projektima i mjerama).

Inicijative međuopćinske saradnje imaju posebno mjesto u programsko-projektnom dijelu svakog sektorskog plana razvoja, jer se njima rješavaju problemi koji se uopće ne mogu riješiti bez saradnje više općina i/ili koje uključuju programe i projekte koje je ekonomičnije i učinkovitije poduzimati u saradnji sa drugim općinama. Ovdje se uključuju i projekti prekogranične i međunarodne saradnje11.
Praćenje i ocjenjivanje ostvarivanja strategije jest sustav za mjerenje napretka ostvarivanja postavljenih ciljeva, poduzimanje pravodobnih mjera s ciljem eventualnih korekcija, te ocjenjivanje sveukupne uspješnosti realizacije strategije. Praćenje i ocjenjivanje provodi se na strateškoj i sektorskoj razini, kao i na razini programa i projekata.

Praćenje podrazumijeva sustav prikupljanja i obrade podataka u svrhu upoređivanja postignutih rezultata s planiranim i provodi se na godišnjoj razini. Gdje je god to moguće, svi podaci koji se prate trebaju biti razvrstani po spolu.
Ocjenjivanje je zasnovano na nalazima praćenja i daje sveukupnu ocjenu ostvarenja postavljenih ciljeva. Ocjenjivanje na sektorskoj razini vrši se na polovini (2-3 godine) i na kraju razdoblja realizacije sektorskih planova. Završno ocjenjivanje ostvarenja sektorskih ciljeva istodobno je i srednjoročno ocjenjivanje ostvarenja cjelokupne strategije, te polazna osnova izrade novih sektorskih planova.
Praćanje i ocjenjivanje ostvaruje se pomoću objektivno provjerljivih kvantitativnih i kvalitativnih indikatora. Indikatori unaprijed označavaju vrstu i stupanj promjena koje će se izravno ostvariti kod ciljnih skupina, odnosno djelatnosti definiranih u odgovarajućim programima i sektorskim razvojnim ciljevima (tzv. indikatori učinka/ishoda, engl. outcome), te vrstu i stupanj promjena koje će se posredno ostvariti u lokalnoj zajednici (tzv. indikatori utjecaja, eng. impact, koji su više vezani uz strateške ciljeve). Pri definiranju indikatora primjenjuje se SMART pravilo, prije obrazloženo u tekstu. Također je bitno napomenuti da se pri definiranju indikatora treba voditi računa o gender osjetljivim indikatorima kao i gender indikatorima, čime se omogućava redovito ocjenjivanje utjecaja politika i programa na oba spola.
Veza sa strateškom platformom i hijerarhijski odnos između sektorskih razvojnih ciljeva, programa, projekata i mjera s njihovim odgovarajućim indikatorima - prikazani su na sljedećoj slici, koja je sastavni dio dokumenta strategije:
	Strateška platforma
	VIZIJA INTEGRIRANOG LOKALNOG RAZVOJA

	
	Strateški ciljevi
	Strateški ciljevi
	Strateški ciljevi

	Sektorski ciljevi 
	Upisuju se sektorski razvojni ciljevi. Za svaki cilj upisuje se kojem strateškom cilju, ili ciljevima, doprinosi. Definiraju se odgovarajući indikatori učinka/ishoda ili indikatori utjecaja prema kojima će se mjeriti stupanj ostvarivanja strateških i sektorskih ciljeva.

	
	
	
	
	

	Indikatori
	
	
	
	

	Programi
	Srodni projekti i mjere objedinjuju se u odgovarajuće programe. Za svaki program upisuje se kojem cilju, ili ciljevima, doprinosi, eventualna veza sa drugim programima, te veza programa s ciljevima viših razina. Definiraju se odgovarajući indikatori učinka/ishoda, prema kojima će se mjeriti stupanj ostvarivanja programa. Izračunavaju se orijentacioni troškovi realizacije programa objedinjavanjem troškova odgovarajućih projekata i mjera.

	Projekti /mjere
	Unose se odgovarajući projekti/mjere. Za svaki pojedinačni projekt/mjeru definiraju se odgovarajući indikatori učinka/ishoda, prema kojima će se mjeriti stupanj njihova ostvarivanja. 

Operativni dio

Svrha operativnog dijela je ostvarenje djelotvorne provedbe strategije lokalnog razvoja. U ovom dijelu, koji obuhvaća trogodišnje razdoblje, i koji je usklađen s trogodišnjim ciklusom indikativnog budžetskog planiranja, razrađuju se najvažnije operativne poluge za pravodobnu i kvalitetnu realizaciju definiranih strateških i sektorskih prioriteta.
Operativni dio obuhvaća tri glavna aspekta: 
· plan provedbe
· indikativni finansijski plan i 
· plan razvoja organizacijskih i ljudskih kapaciteta potrebnih za uspješnu provedbu strategije.
Plan provedbe ima dva glavna dijela:
· orijentacioni pregled prioritetnih projekata i mjera za razdoblje 3-5 godina, gdje se za projekte/mjere navode najvažnije karakteristike vezane uz provedbu (orijentaciono razdoblje realizacije, pogodni modaliteti i nositelji provedbe, ciljne skupine).
· akcione planove za prioritetne projekte, čija realizacija otpočinje u prvoj godini provedbe strategije, gdje se u odgovarajućem formatu sažeto navode elementi važni za planiranje i praćenje njihove implementacije (doprinos odgovarajućim ciljevima, očekivani učinci na ciljne skupine, glavne aktivnosti i vrijeme realizacije, glavni sudionici u realizaciji, orijentacioni troškovi i očekivani izvori financiranja, status pripremljenosti projekta).

Indikativni finansijski plan je jedan od ključnih elemenata za operativno upravljanje provedbom cjelokupne strategije. Zasnovan je na sektorskim okvirnim finansijskim konstrukcijama, ali nije njihov prosti zbroj, već je odraz realno raspoloživih finansijskih resursa, s jedne strane, i zajednički donesene odluke ključnih sudionika o stvarnim prioritetima zajednice, s druge strane, gdje je ravomjerna zastupljenost polova značajan aspekt. Njime se omogućuje pravilno planiranje troškova i izvora financiranja predviđenih programa i projekata i njihovo pravodobno uključivanje u općinski budžet, ali i druge budžete (entiteta, kantona, donatora, EU, itd.) na čiju se finansijsku potporu računa tijekom provedbe. Prilagođen je trogodišnjem ciklusu budžetskog planiranja, koji podrazumijeva detaljno planiranje za prvu iduću godinu i orijentaciono za preostale dvije, sa stalnim ponavljanjem ovoga pravila.
Indikativni finansijski planovi pokazuju jasne veze programa/projekata, troškova i izvora financiranja s postavljenim sektorskim i strateškim ciljevima. Kao takvi, oni odražavaju participatorno i gender odgovorno definiranje politika i prioritetnih programa/projekata.

Pri planiranju razvoja organizacijskih i ljudskih kapaciteta koriste se sljedeće koncepcije:

· Kompetentno, odgovorno i svakodnevno operativno upravljanje. Općinska uprava, koja ima posebnu odgovornost u osiguranju učinkovite provedbe strategije i planova, treba pravodobno pripremiti i izvršiti odgovarajuća organizacijska prilagođavanja. Ta prilagođavanja podrazumijevaju uvođenje posebnih organizacijskih struktura za operativno upravljanje provedbom strategije, kao i djelomičnu reorganizaciju postojećih općinskih odjela i službi. Uvođenje novih organizacijskh struktura i reorganiziranje postojećih odvija se uz istodobno osposobljavanje ljudi za nove poslove - na osnovi unaprijed pripremljenog odgovarajućeg plana osposobljavanja.
· Sudjelovanje zajednice u osiguravanju uspješne provedbe i ažuriranja planova i strategije. Svim partnerima iz javnog, privatnog i nevladinog sektora treba omogućiti podjednako da sudjeluju u provedbi, praćenju i ocjenjivanju ostvarivanja strategije i planova - u skladu s njihovom zainteresiranošću, kompetencijama i kapacitetima. Osim toga, lokalno razvojno partnerstvo, stvoreno u fazi planiranja, treba održati i u fazi provedbe, sada više u obliku savjetodavne potpore.
· Uvođenje projektnog pristupa. Pošto se strategija i planovi operativno ostvaruju putem odgovarajuće skupine projekata, pitanje razvoja ljudskih potencijala u dobrom dijelu se odnosi na osposobljavanje „kritične mase“ i stvaranje mreže lokalno raspoloživih stručnjaka za pripremu projekata i upravljanje projektnim ciklusom - prema važećim standardima EU (jer će fondovi EU biti važan izvor financiranja razvojnih projekata, a te standarde sve više primjenjuju i drugi izvori potpore).
· Kontinuirana izgradnja kapaciteta, kako osoblja općinske uprave tako i drugih lokalnih službenika, vođena stvarnim potrebama i izazovima provedbe strategije. 

· Jasno definiranje uloga i odgovornosti. Pravilna i pravodobna raspodjela uloga i odgovornosti najvažnijih sudionika u provedbi, financiranju, praćenju i ocjenjivanju realizacije strategije i projekata jedan je od kritičnih faktora uspjeha. Zato se ove uloge i odgovornosti orijentaciono definiraju već u operativnom dijelu.
· Načelo ravnopravnosti spolova, što između ostalog podrazumijeva i zastupljenost minimalno 30% drugoga spola u novim organizacijskim strukturama, u provedbi strategije, ažuriranju planova i strategije, u pripremi projekata i upravljanju projektnim ciklusom, u izgradnji kapaciteta, kao i u raspodjeli uloga i odgovornosti u provedbi, financiranju, praćenju i ocjenjivanju realizacije strategije i projekata - neophodan je koncept i ključni preduvjet za stvarni razvoj. 
Horizontalna i vertikalna usklađenost

Standardiziranom metodologijom treba se ostvariti horizontalna intersektorska usklađenost i vertikalna usklađenost lokalne strategije i planova s hijerarhijski višim strategijama i planovima. 

Horizontalna usklađenost postiže se:
· intersektorskim pristupom u oblikovanju strateške platforme i intenzivnim korištenjem te platforme pri oblikovanju sektorskih razvojnih planova;

· usklađivanjem između sektora u kritičnim točkama12 izrade sektorskih planova (pri postavljanju sektorskih razvojnih ciljeva, pri izboru prioritetnih programa/projekata i mjera);

· aktivnim sudjelovanjem članova rodno balansiranog lokalnog razvojnog tima u sektorskim radnim skupinama.

Vertikalna usklađenost zasniva se na odnosima partnerstva i saradnje između lokalnih i viših razina vlasti u zemlji. U takvim odnosima više razine: I. utvrđuju i promoviraju opće i sektorske razvojne strategije i planove, zasnovane na komparativnim i konkurentskim prednostima, društvenim prioritetima i načelu održivog razvoja; II. donose odgovarajuće zakone i mjere kojima se normira i unapređuje privredni, društveni i prirodni ambijent; te III. potiču i pomažu primjenu strategija, planova i propisa na lokalnoj razini. Na lokalnoj razini osmišljavaju se strategija i planovi razvoja, uz identifikaciju vlastitih prednosti i prioriteta, osiguravajući vertikalnu usklađenost korištenjem najvažnijih nalaza i orijentacija iz odgovarajućih strategija i planova s viših razina u kritičnim točkama izrade lokalne strateške platforme i sektorskih planova. Ovo je posebno značajno u procesu identifikacije ključnih spoljnjih faktora pri strateškom i sektorskom fokusiranju, postavljanju strateških i sektorskih razvojnih ciljeva, te pri indikativnom finansijskom planiranju.
Veze s prostornim planiranjem


Politika upravljanja prostorom i zemljištem definira se prostornim, a razrađuje urbanističkim i regulacijskim planovima. 

Planiranje integriranog lokalnog razvoja, kako ga definira MiPRO, komplementarno je i usklađeno s prostornim planiranjem. To znači da su strategija razvoja i sektorski razvojni planovi komplementarni i usklađeni s prostornim planovima, i vremenski, i sadržajno i metodološki.
Vremenska usklađenost znači da se i integrirana strategija i prostorni plan lokalne zajednice u novim uvjetima, karakterističnim po sve bržim i često nepredvidivim promjenama, postavljaju u desetogodišnji vremenski rok.

Međusobna sadržajna komplementarnost i usklađenost znači da prostorni planovi ne zamjenjuju integriranu strategiju i sektorske planove, niti strategija i sektorski planovi mogu zamijeniti prostorne planove, i pored niza zajedničkih karakteristika. 
Procesi prostornog i strateškog planiranja polaze od slične informacijske i dokumentacijske osnove, s tim da se u prostornom planiranju znatno detaljnije obrađuju prirodno-geografske karakteristike prostora, karakteristike stanovništva, mreže naselja, infrastrukturna opremljenost, položaj u odnosu na okolni prostor i sl. U strateškom i sektorskom planiranju detaljnije se obrađuju specifičnosti glede ekonomskog, društvenog i okolišnog razvoja koje vode od komparativnih do konkurentnih prednosti lokacije, s jedne strane, i do kritičnih društvenih problema i okolišnih problema, s druge strane. 
Ključni dio strateške platforme (vizija i strateški razvojni ciljevi) trebali bi biti zajednički orijentir i za prostorne i za sektorske razvojne planove. Dok su u sektorskim razvojnim planovima razrađena i operacionalizirana ta zajednička usmjerenja kroz odgovarajuće, međusobno usklađene sektorske politike i programe, u prostornim planovima se ta ista usmjerenja razrađuju i operacionaliziraju u dimenziji prostora. U prostornom planiranju polazi se od načela održivog razvoja i nastoje osigurati svi bitni elementi zaštite okoliša i racionalnoga upravljanja prirodnim resursima. Osim toga, usklađenim prostornim planiranjem, s jedne strane, i planiranjem ekonomskog i društvenog razvoja, s druge strane, definiraju se zone prioritetne urbanizacije i poslovne zone i tako usmjerava proces investiranja, a s njim i kretanje poduzeća, radnih mjesta i stanovništva. Također, usklađenim prostornim planiranjem i planiranjem društvenog razvoja osigurava se optimalna prostorna dostupnost javnih usluga i ravnomjerna izgradnja odgovarajuće infrastrukture.
U ostvarivanju sektorskih razvojnih planova važno se držati ograničenja koja su postavljena prostornim planovima. Međutim, ukoliko sudionici u planiranju dođu putem koncenzusa do ocjene da su ta ograničenja smetnja ostvarivanju strateških interesa zajednice, inicira se redovna procedura izmjene odgovarajućih prostornih planova. 

Prostorno planiranje je u znatno većoj mjeri regulirano zakonom nego strateško i sektorsko planiranje, kako u pogledu vrsta i sadržaja prostornih planova tako i glede uvjeta koje moraju ispunjavati profesionalne organizacije kojima se povjeravaju poslovi izrade prostornih, urbanističkih i regulacijskih planova. S druge strane, planiranje integriranog lokalnog razvoja podrazumijeva znatno veće sudjelovanje i stalnu uključenost široke koalicije lokalnih aktera, predupređujući i neutralizirajući jednostranost ekspertnog pristupa, koji je još uvijek dominantan u praksi prostornog planiranja u BiH.

� MiPRO je naziv metodologije nastao od prvih slova (metodologija za integrirano planiranje razvoja općina), sa simboličnim značenjem: da smo mi, koji participativno planiramo na lokalnoj razini, proaktivni, dakle da oblikujemo svoju budućnost.


� Načelo održivosti u njegovu integralnom značenju obrazloženo je prije u tekstu.


� Ovaj dio obično se izvodi metodom SWOT analize (analizom untarnjih snaga i slabosti i spoljnjih prilika i prijetnji.)


� Pod društvenim kapitalom podrazumijeva se kvaliteta međusobnih veza ljudi u određenoj sredini, njihovo međusobno povjerenje i povjerenje u vlast. Društveni se kapital sve više uzima kao jedan od najvažnijih faktora razvoja, posebno na lokalnoj razini. Istraživanja pokazuju da je stanje društvenog kapitala u BiH kritično.


� Koncept konkurentne prednosti razvio je Michael Porter, prvo u poslovnom upravljanju, a onda i u teritorijalnom razvoju. Porter je tvorac i koncepta klastera i lanca vrijednosti, koji su u bliskoj vezi s konceptom konkurentne prednosti.


� Zapošljavanje se ovdje, u skladu sa standardnom podjelom, promatra kao dio socijalne politike i plana društvenog razvoja, dok je, njemu komplementarno, stvaranje radnih mjesta promatrano kao dio ekonomske politike i plana ekonomskog razvoja. U svakom slučaju, radi se o vrstama djelatnosti koje su međusobno veoma povezane. Stvaranjem radnih mjesta formira se potražnja na lokalnom tržištu rada, dok se mjerama zapošljavanja (npr. praktičnom obukom i prekvalifikacijama) oblikuje odgovarajuća ponuda radne snage. 


� SMART (S=specific, M=measurable, A=appropriate, R=realistic, T=time-bound). 


� Projekat je logički i kronološki uređen niz aktivnosti čije provođenje dovodi do ostvarenja prethodno definiranog cilja u predviđenom vremenskom roku, uz angažiranje određenih ljudskih, materijalnih i finansijskih resursa. Izvođenje projekta podrazumijeva i odgovarajuću projektnu organizaciju i definirane odgovornosti.


� Projekti brzog djelovanja obično traže malo sredstava, resursi za njihovo izvođenje su lokalno raspoloživi, ostvaruju vidljive rezultate za samo par mjeseci i tako stvaraju povjerenje u zajednici i samopouzdanje kod onih koji su zaduženi za realizaciju planova.


10 Katalitički projekti zahtijevaju znatno više sredstava, obično nisu lokalno raspoloživi svi resursi potrebni za njihovu realizaciju, a protežu se vrlo često na razdoblje koje je dulje od jedne godine. Oni, poput poluge, omogućuju podizanje lokalne ekonomije, ili socijalnoga stanja, ili okoliša, ili svih njih zajedno, prema razvojnim izazovima i ciljevima. Često su usmjereni na rješavanje problema koji su ozbiljna ograničenja za lokalni razvoj, a koji se ne mogu riješiti djelovanjem tržišnih mehanizama (zbog prevelikog rizika, predugog roka povrata investicije ili premalog profita), i na kreiranje javnih i općih dobara i koristi (obično infrastrukturne prirode). Znatno više doprinose ostvarivanju strateških ciljeva, ali su i srazmjerno složeniji i teži od projekata brzog  djelovanja.


11 Ova vrsta projekata snažno je podržana posebnim fondom EU i tehničkom potporom za prekograničnu saradnju.


12 Pod kritičnim točkama ovdje se podrazumijevaju oni koraci u planiranju kad je važno osigurati horizontalnu, kasnije i vertikalnu usklađenost, bilo radi omogućavanja sinergetskih učinaka (takvih učinaka cjeline koji su veći od prostog zbroja učinaka dijelova), bilo radi predupređivanja nepotrebnog rasipanja energije i resursa.

